กฎกระทรวงกำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลหนองบัว ตำบลวัดสิงห์ตำบลมะขามเฒ่าและตำบลหนองขุ่น อำเภอวัดสิงห์ ตำบลคุ้งสำเภาอำเภอมโนรมย์และตำบลธรรมามูล และตำบลหาดท่าเสาอำเภอเมืองชัยนาทจังหวัดชัยนาทพ.ศ. ๒๕๔๗[๑] อาศัยอำนาจตามความในมาตรา๕ (๓) แห่งพระราชบัญญัติควบคุมอาคาร พ.ศ. ๒๕๒๒ และมาตรา ๘ (๑๐) แห่งพระราชบัญญัติควบคุมอาคาร พ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร(ฉบับที่ ๓) พ.ศ. ๒๕๔๓อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๑ มาตรา ๓๕ มาตรา ๔๘ มาตรา ๔๙ และมาตรา ๕๐ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงมหาดไทยโดยคำแนะนำของคณะกรรมการควบคุมอาคารออกกฎกระทรวงไว้ดังต่อไปนี้ข้อ๑ ในกฎกระทรวงนี้อาคารพาณิชยกรรมประเภทค้าปลีกค้าส่ง หมายความว่าอาคารที่ใช้เพื่อประโยชน์ในการขายปลีกหรือขายส่ง หรือทั้งขายปลีกและขายส่ง ซึ่งสินค้าอุปโภคและบริโภคหลายประเภทที่ใช้ในชีวิตประจำวันแต่ไม่หมายความรวมถึงตลาดตามกฎหมายว่าด้วยการสาธารณสุขและอาคารที่มีกิจกรรมหลักเพื่อใช้ดำเนินการเพื่อส่งเสริมหรือจำหน่ายสินค้าซึ่งเป็นผลิตผลหรือผลิตภัณฑ์ของชุมชนบริเวณที่ ๑ หมายความว่า พื้นที่บริเวณ ดังต่อไปนี้ทิศเหนือจดเส้นแบ่งเขตระหว่างจังหวัดชัยนาทกับจังหวัดอุทัยธานีทิศตะวันออกจดเส้นตรงที่เชื่อมระหว่างจุดที่อยู่บนเส้นแบ่งเขตระหว่างจังหวัดชัยนาทกับจังหวัดอุทัยธานีตรงจุดที่อยู่ตามแนวเส้นตั้งฉากกับศูนย์กลางถนนชลประทานบรรจบกับถนน รพช. ชน. ๓๐๕๓ไปทางทิศตะวันออกเฉียงเหนือตามแนวถนนชลประทาน เป็นระยะ ๑,๕๐๐ เมตร ไปทางทิศตะวันออกเฉียงใต้บรรจบกับถนนประชาธิปไตยตรงจุดที่อยู่ห่างจากถนนประชาธิปไตยบรรจบกับทางหลวงแผ่นดินหมายเลข๑ ไปทางทิศตะวันตกตามแนวถนนประชาธิปไตย เป็นระยะ ๑,๒๕๐ เมตรเป็นเส้นตั้งฉากกับถนนประชาธิปไตยไปทางทิศตะวันตกเฉียงใต้ตัดกับแม่น้ำเจ้าพระยาที่จุดซึ่งเป็นเส้นแบ่งเขตตำบลระหว่างตำบลธรรมามูลกับตำบลหาดท่าเสาและไปทางทิศตะวันตกเฉียงใต้จนบรรจบกับทางหลวงแผ่นดินหมายเลข ๓๑๘๓ ตรงจุดที่ห่างจากถนนสาธารณะไม่ปรากฏชื่อบรรจบกับทางหลวงแผ่นดินหมายเลข ๓๑๘๓ ไปทางทิศตะวันออกเฉียงใต้ตามแนวทางหลวงแผ่นดินหมายเลข๓๑๘๓ เป็นระยะ ๒,๔๐๐ เมตรทิศใต้จดเส้นตรงที่เชื่อมระหว่างจุดที่อยู่บนทางหลวงแผ่นดินหมายเลข ๓๑๘๓ ตรงจุดที่อยู่ห่างจากถนนสาธารณะไม่ปรากฏชื่อบรรจบกับทางหลวงแผ่นดินหมายเลข ๓๑๘๓ ไปทางทิศใต้ตามแนวทางหลวงแผ่นดินหมายเลข๓๑๘๓ เป็นระยะ ๒,๔๐๐ เมตร กับจุดที่อยู่บนทางหลวงท้องถิ่นสายวัดสิงห์ ดอนตาล ตรงจุดที่ทางหลวงท้องถิ่นสายหนองพญา หนองกระเบียนบรรจบกับทางหลวงท้องถิ่นสายวัดสิงห์ ดอนตาลทิศตะวันตกจดเส้นตรงที่เชื่อมระหว่างจุดที่อยู่บนทางหลวงท้องถิ่นสายวัดสิงห์ ดอนตาล ตรงจุดศูนย์กลางทางหลวงท้องถิ่นสายหนองพญา หนองกระเบียน บรรจบกับศูนย์กลางทางหลวงท้องถิ่นสายวัดสิงห์ ดอนตาลกับจุดที่อยู่บนทางหลวงแผ่นดินหมายเลข ๓๒๑๓ตรงจุดที่อยู่ห่างจากศูนย์กลางทางหลวงแผ่นดินหมายเลข ๓๒๑๓บรรจบกับศูนย์กลางทางหลวงท้องถิ่นสายวัดสิงห์ กุดจอกไปทางทิศตะวันตกเฉียงใต้ ตามแนวทางหลวงแผ่นดินหมายเลข ๓๒๑๓ เป็นระยะ ๒,๐๐๐ เมตรเป็นเส้นตรงไปทางทิศตะวันออกเฉียงเหนือจนบรรจบกับศูนย์กลางทางหลวงท้องถิ่นสายวัดสิงห์ กุดจอกตรงจุดที่อยู่ห่างจากศูนย์กลางทางหลวงแผ่นดินหมายเลข ๓๒๑๓บรรจบกับศูนย์กลางทางหลวงท้องถิ่นสายวัดสิงห์ กุดจอก ไปทางทิศตะวันตกเฉียงเหนือ ตามแนวทางหลวงท้องถิ่นสายวัดสิงห์ กุดจอก เป็นระยะทาง ๒,๐๐๐ เมตรและไปทางทิศตะวันออกเฉียงเหนือตามแนวเส้นตั้งฉากกับทางหลวงท้องถิ่นสายวัดสิงห์ กุดจอก จนบรรจบกับเส้นแบ่งเขตระหว่างจังหวัดชัยนาทกับจังหวัดอุทัยธานีเว้นแต่พื้นที่บริเวณที่๒บริเวณที่ ๒ หมายความว่า พื้นที่บริเวณ ดังต่อไปนี้๒.๑ทิศเหนือ จดคลองส่งน้ำชลประทาน ฝั่งใต้ และเส้นตั้งฉากกับทางหลวงแผ่นดินหมายเลข ๓๑๘๓ ตรงจุดที่ทางหลวงแผ่นดินหมายเลข ๓๑๘๓บรรจบกับคลองส่งน้ำชลประทาน ฝั่งใต้ทิศตะวันออก จดเส้นขนานระยะ ๑๕๐ เมตรกับริมคลองส่งน้ำชลประทาน ฝั่งตะวันออก และเส้นขนานระยะ๓๐๐ เมตร กับริมคลองระบายน้ำชลประทาน ฝั่งเหนือ และหนองกระทงฝั่งตะวันตกทิศใต้จดถนนสาธารณะไม่ปรากฏชื่อ ฟากเหนือ และคลองระบายน้ำชลประทาน ฝั่งเหนือทิศตะวันตกจดเส้นขนานระยะ ๒๐๐ เมตร กับศูนย์กลางทางหลวงแผ่นดินหมายเลข ๓๑๘๓ จนถึงจุดเริ่มต้น๒.๒ ทิศเหนือ จดทางหลวงแผ่นดินหมายเลข ๓๑๘๓ ฟากใต้และถนนสาธารณะไม่ปรากฏชื่อฟากตะวันออกทิศตะวันออกจดทางหลวงแผ่นดินหมายเลข ๓๑๘๓ ฟากตะวันตกทิศใต้จดถนนสาธารณะไม่ปรากฏชื่อ ฟากเหนือทิศตะวันตกจดถนนสาธารณะไม่ปรากฏชื่อ ฟากตะวันออก๒.๓ทิศเหนือ จดคลองส่งน้ำชลประทาน ฝั่งใต้ทิศตะวันออกจดถนนประชาสันติ ฟากตะวันตก และทางหลวงท้องถิ่นสายวัดสิงห์ ดอนตาล ฟากตะวันตกทิศใต้จดห้วยเสือเขี่ยน ฝั่งเหนือทิศตะวันตกจดเส้นขนานระยะ ๒๐๐ เมตร กับศูนย์กลางทางหลวงท้องถิ่นสายวัดสิงห์ ดอนตาลทั้งนี้ไม่รวมถึงสถานที่ราชการ สถาบันการศึกษา ศาสนสถาน และที่ดินเพื่อการชลประทานทั้งนี้ตามแผนที่ท้ายกฎกระทรวงนี้ข้อ๒ ให้กำหนดพื้นที่บางส่วนในท้องที่ตำบลหนองบัวตำบลวัดสิงห์ ตำบลมะขามเฒ่า และตำบลหนองขุ่น อำเภอวัดสิงห์ ตำบลคุ้งสำเภา อำเภอมโนรมย์และตำบลธรรมามูล และตำบลหาดท่าเสา อำเภอเมืองชัยนาท จังหวัดชัยนาท ภายในบริเวณแนวเขตตามแผนที่ท้ายกฎกระทรวงนี้เป็นบริเวณห้ามก่อสร้างอาคารชนิดและประเภท ดังต่อไปนี้(๑) ภายในบริเวณที่ ๑ห้ามบุคคลใดก่อสร้างอาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังตั้งแต่๓๐๐ ตารางเมตรขึ้นไป(๒) ภายในบริเวณที่ ๒ ห้ามบุคคลใดก่อสร้างอาคาร ดังต่อไปนี้(ก) อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังเกิน ๑,๐๐๐ ตารางเมตร(ข) อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังตั้งแต่ ๓๐๐ ตารางเมตรแต่ไม่เกิน ๑,๐๐๐ ตารางเมตร เว้นแต่อาคารพาณิชยกรรมประเภทค้าปลีกค้าส่งนั้นเป็นไปตามข้อกำหนด๑.ที่ดินแปลงที่ตั้งอาคารจะต้องอยู่ติดถนนสาธารณะที่มีช่องทางจราจรไม่น้อยกว่า ๔ช่องทาง หรือมีขนาดเขตทางไม่น้อยกว่า ๒๐ เมตรและจะต้องบรรจบกับถนนสาธารณะที่มีขนาดเขตทางที่เท่ากันหรือมากกว่า๒.แนวศูนย์กลางปากทางเข้าออกของรถยนต์ต้องอยู่ห่างจากทางร่วมทางแยกที่เป็นทางบรรจบกันของถนนสาธารณะที่มีขนาดเขตทางตั้งแต่๑๔ เมตรขึ้นไป ไม่น้อยกว่า ๑๐๐ เมตร๓.มีที่ว่างไม่น้อยกว่า ๗๐ ใน ๑๐๐ ส่วนของพื้นที่ดินที่ใช้เป็นที่ตั้งอาคาร๔.มีค่าสูงสุดของอัตราส่วนพื้นที่อาคารรวมกันทุกชั้นของอาคารทุกหลังต่อพื้นที่ที่ใช้เป็นที่ตั้งอาคารไม่เกิน๑.๕ ต่อ ๑๕.มีอัตราส่วนของพื้นที่ว่างที่จัดให้เป็นสวน หรือบริเวณปลูกต้นไม้หรือการนันทนาการต่อพื้นที่ของแปลงที่ดินที่ใช้เป็นที่ตั้งอาคารไม่น้อยกว่าร้อยละ ๒๐๖.มีที่ว่างด้านหน้าของอาคาร ห่างจากเขตทางของถนนสาธารณะไม่น้อยกว่า ๕๐ เมตรโดยวัดระยะจากขอบนอกสุดของอาคารถึงริมเขตทางด้านที่ติดกับแปลงที่ดินที่ใช้เป็นที่ตั้งอาคาร๗.มีที่ว่างด้านข้างและด้านหลังของอาคารห่างจากเขตที่ดินของผู้อื่นหรือเขตทางของถนนสาธารณะไม่น้อยกว่า ๑๕ เมตรโดยวัดระยะจากขอบนอกสุดของอาคารถึงเขตที่ดินของผู้อื่นหรือริมเขตทางด้านที่ติดกับแปลงที่ดินที่ใช้เป็นที่ตั้งอาคาร๘.อาคารที่มีความสูงเกิน ๑๐ เมตร ต้องมีระยะห่างจากแนวเขตที่ดิน ซึ่งเป็นที่ตั้งอาคารศูนย์ราชการหลักของจังหวัดหรืออำเภอศาสนสถาน โบราณสถาน หรือสถานศึกษาไม่น้อยกว่า ๕๐๐ เมตรโดยวัดระยะจากขอบนอกสุดของอาคารที่ขออนุญาตถึงแนวเขตที่ดินของสถานที่ดังกล่าว๙.มีที่จอดรถยนต์ไม่น้อยกว่า ๑ คัน ต่อพื้นที่อาคาร ๔๐ ตารางเมตร เศษของ ๔๐ตารางเมตร ให้คิดเป็น ๔๐ ตารางเมตร๑๐.ที่พักมูลฝอย ต้องมีระยะห่างจากเขตที่ดินของผู้อื่นหรือถนนสาธารณะไม่น้อยกว่า ๑๐เมตร และต้องมีระยะห่างจากสถานที่ประกอบอาหารและสถานที่เก็บอาหารไม่น้อยกว่า ๔เมตร แต่ถ้าที่พักมูลฝอยมีขนาดความจุเกิน ๓ ลูกบาศก์เมตรต้องมีระยะห่างจากสถานที่ดังกล่าวไม่น้อยกว่า ๑๐ เมตร และสามารถขนย้ายมูลฝอยได้ข้อ๓ ภายในบริเวณพื้นที่ที่กำหนดตามข้อ๒ ห้ามบุคคลใดดัดแปลง หรือเปลี่ยนการใช้อาคารใด ๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๒ข้อ๔ อาคารที่มีอยู่แล้วในบริเวณพื้นที่ที่กำหนดตามข้อ๒ ก่อนหรือในวันที่กฎกระทรวงนี้ใช้บังคับให้ได้รับยกเว้นไม่ต้องปฏิบัติตามกฎกระทรวงนี้ แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๒ข้อ๕ อาคารที่ได้รับใบอนุญาตหรือใบรับแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่กฎกระทรวงนี้ใช้บังคับและยังก่อสร้าง ดัดแปลง หรือเปลี่ยนการใช้ไม่แล้วเสร็จให้ได้รับการยกเว้นไม่ต้องปฏิบัติตามกฎกระทรวงนี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อกฎกระทรวงนี้ไม่ได้ให้ไว้ณ วันที่ ๑ กันยายน พ.ศ. ๒๕๔๗โภคิน พลกุลรัฐมนตรีว่าการกระทรวงมหาดไทย[เอกสารแนบท้าย]๑.แผนที่ท้ายกฎกระทรวงกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภท ในพื้นที่บางส่วนในท้องที่ตำบลหนองบัวตำบลวัดสิงห์ ตำบลมะขามเฒ่า และตำบลหนองขุ่น อำเภอวัดสิงห์ ตำบลคุ้งสำเภาอำเภอมโนรมย์ และตำบลธรรมามูล และตำบลหาดท่าเสา อำเภอเมืองชัยนาท จังหวัดชัยนาท พ.ศ. ๒๕๔๗(ดูข้อมูลจากภาพกฎหมาย)หมายเหตุ:- เหตุผลในการประกาศใช้กฎกระทรวงฉบับนี้ คือ เนื่องจากได้มีประกาศกระทรวงมหาดไทยเรื่อง กำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลหนองบัว ตำบลวัดสิงห์ ตำบลมะขามเฒ่า ตำบลหนองขุ่นอำเภอวัดสิงห์ ตำบลคุ้งสำเภา อำเภอมโนรมย์ และตำบลธรรมามูล ตำบลหาดท่าเสา อำเภอเมืองชัยนาทจังหวัดชัยนาท ลงวันที่ ๒ กันยายน ๒๕๔๖ ซึ่งมีผลใช้บังคับตั้งแต่วันที่ ๕ กันยายน๒๕๔๖ เป็นต้นมา แต่มาตรา ๑๓ วรรคสอง แห่งพระราชบัญญัติควบคุมอาคาร พ.ศ. ๒๕๒๒ บัญญัติว่าถ้าไม่มีการออกกฎกระทรวงหรือข้อบัญญัติท้องถิ่นภายในหนึ่งปีนับแต่วันที่ประกาศนั้นมีผลใช้บังคับให้ประกาศดังกล่าวเป็นอันยกเลิก และโดยที่สมควรห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในบริเวณดังกล่าวต่อไป เพื่อประโยชน์ในด้านการรักษาคุณภาพสิ่งแวดล้อมการผังเมือง และการอำนวยความสะดวกแก่การจราจร จึงจำเป็นต้องออกกฎกระทรวงนี้พรพิมล/พิมพ์๒๑ กุมภาพันธ์ ๒๕๔๘ฐิติพงษ์/พัชรินทร์/ตรวจ๒๒เมษายน ๒๕๔๘ปิติวรรณ/ปรับปรุง๑๐กันยายน ๒๕๖๓อรญา/ตรวจ๔ มกราคม ๒๕๖๔[๑]ราชกิจจานุเบกษา เล่ม ๑๒๑/ตอนพิเศษ ๕๑ ก/หน้า ๑๔๘ (เล่มที่ ๑)/๓ กันยายน ๒๕๔๗